สะพรึง!สหรัฐฯเปิดตัวเลขติดเชื้อ “โควิด-19” พุ่งแซงหน้าจีน ดันยอดป่วยทั่วโลกทะลุ 5.1แสนราย
สะพรึง!ผู้ติดเชื้อ “โควิด-19” ในสหรัฐฯพุ่ง 8.2 หมื่นราย แซงหน้าจีน ดันยอดป่วยสะสมทั่วโลกทะลุ 5.1 แสนราย
สะพรึง!ผู้ติดเชื้อ “โควิด-19” ในสหรัฐฯพุ่ง 8.2 หมื่นราย แซงหน้าจีน ดันยอดป่วยสะสมทั่วโลกทะลุ 5.1 แสนราย
27 มี.ค. 2563

ศูนย์ Center for Systems Science and Engineering (CSSE) ของมหาวิทยาลัยจอห์น ฮอปกินส์ สหรัฐอเมริกา เปิดเผยว่า ณ เวลา 18.00 น.ของวันพฤหัสบดีตามเวลาท้องถิ่นสหรัฐฯ ซึ่งตรงกับประมาณ 05.00 น. วันนี้ตามเวลาประเทศไทย ยอดผู้ติดเชื้อไวรัสโควิด-19 ในสหรัฐฯ อยู่ที่ 82,404 ราย ส่งผลให้สหรัฐฯแซงหน้าจีนขึ้นเป็นประเทศที่มีจำนวนผู้ติดเชื้อโควิด-19 มากที่สุดในโลกไปแล้ว ขณะที่ของจีนอยู่ที่ 81,782 ราย
ทั้งนี้ ข้อมูลล่าสุดจากมหาวิทยาลัยจอห์น ฮอปกินส์ ระบุว่า ขณะนี้ทั่วโลกมีผู้ติดเชื้อไวรัสโควิด-19 จำนวนมากกว่า 510,108 ราย และมีผู้เสียชีวิตอย่างน้อย 22,993 ราย โดยจำนวนผู้เสียชีวิตสูงสุดอยู่ในอิตาลี ตามมาด้วยสเปน และจีน ซึ่งการเพิ่มขึ้นของจำนวนผู้ติดเชื้อทั่วโลกจาก 400,000 ราย ไปสู่ 500,000 ราย ใช้เวลาเพียง 2 วัน และขณะนี้ทั่วโลกมีรายงานผู้ติดเชื้อไวรัสโควิด-19 ในประเทศและเขตปกครอง จำนวนกว่า 170 แห่ง